Asinas pues, empecipió un gran libel d'actividat en este embarcadero, arredol d’o qual creixió un incipient nuclio de población de treballadors, de traza semellant (encara que a mayor escala) a os barrios miners de Sierra Menera. Por ixo, a Companyía Menera de Sierra Menera estió a responsable que hue exista o Puerto de Sagunto. En 1917 s’instaló a Companyía Siderurchica d’o Mediterranio (CSM), que s’aprofitaba d’o mineral de fierro ta fabricar acero. Alavez se produció un desembolique economico substancial: en nueu anyos, a zona urbana aumentó dica ueito vegadas a suya población a causa d’a cantidat de chent que veniba de toda Espanya ta trobar treballo.